เร่งจัดระเบียบสายสื่อสารลงท่อร้อยสายใต้ดิน นำร่องในพื้นที่หลักส่วนกลางและภูมิภาคกว่า 4,000 กิโลเมตร
นายมรกต เธียรมนตรี รองกรรมการผู้จัดการใหญ่ สายงานโครงสร้างพื้นฐาน บริษัท โทรคมนาคมแห่งชาติ จำกัด (มหาชน) หรือ NT กล่าวในการลงพื้นที่ติดตามความก้าวหน้าการดำเนินแผนงานโครงการปรับเปลี่ยนสายไฟฟ้าและสายสื่อสารลงใต้ดินในเขตตัวเมืองจังหวัดกาญจนบุรี ว่า จังหวัดกาญจนบุรีถือเป็นหนึ่งในจังหวัดที่อยู่ในแผนการดำเนินการท่อร้อยสายใต้ดินที่นำร่องดำเนินการ 4,450 กิโลเมตร แบ่งเป็นท่อร้อยสายในพื้นที่นครหลวง 3,600 กิโลเมตร และภูมิภาค 850 กิโลเมตร โดยสำนักงาน กสทช. การไฟฟ้านครหลวง การไฟฟ้าส่วนภูมิภาค กรุงเทพมหานตรเทศบาล และองค์การบริหารส่วนท้องถิ่น รวมทั้งสมาคมโทรคมนาคมแห่งประเทศไทย ให้เช่าใช้ท่อร้อยสายใต้ดินกับหน่วยงานภาครัฐ และผู้ประกอบการโทรคมนาคม แทนการพาดสายสื่อสัญญาณ ผ่านเสาไฟฟ้า และพัฒนาบทบาทเป็น Neutral Operator และ Neutral Last Mile Provider รองรับการให้บริการ Broadband และ Data Service สำหรับผู้ประกอบการโทรคมนาคม เพื่อให้มีการใช้โครงสร้างพื้นฐานโทรคมนาคมร่วมกัน เป็นการลดการลงทุนที่ซ้ำซ้อน สำหรับการดำเนินงานจะเป็นการรองรับการเป็นมหานครอาเซียน 39 เส้นทาง ระยะทางประมาณ 127 กม. มีแผนดำเนินการ เช่น ถนนอังรีดูนังต์ ถนนหลังสวน ถนนวิทยุ ถนนพระราม 4 ถนนจรัญสนิทวงศ์ ถนนลาดพร้าว ถนนพหลโยธิน ถนนรามคำแหง ถนนศรีนครินทร์ รวมถึงการปรับปรุงทางเท้า 13 เส้นทาง เช่น ถนนเยาวราช ถนนสุทธิสาร (อินทามระ) ถนนพระราม 4 แผนงานโครงการปรับปรุงระบบไฟฟ้าเป็นเคเบิลใต้ดินของการไฟฟ้าส่วนภูมิภาคของจังหวัดใหญ่ เช่น นครราชสีมา เชียงใหม่ ชลบุรี ภูเก็ต พัทยา และแผนงานโครงการ 1 จังหวัด 1 ถนนเฉลิมพระเกียรติ ส่วนต่อขยาย แผนงานโครงการนำสายสื่อสารลงใต้ดินบริเวณฐานทัพเรือสัตหีบ ซึ่งเป็นพื้นที่เศรษฐกิจโดยมีสนามบินอู่ตะเภาและชุมชนถนนสุขุมวิท ได้ดำเนินการไปแล้ว 2 เส้นทาง ยังเหลืออีก 7 เส้นทาง